		[image: ]
Levering af webunivers 				 | august 2020
______________________________________________________________________________
[bookmark: _Toc377971303][bookmark: _Ref419787800][bookmark: _Toc437866905][bookmark: _Toc435542510][bookmark: _Toc494964556]
Bilag 1 – Tro og loveerklæring 
Erklæring på tro og love svarende til de i udbudslovens §§ 1134a, 135-137 nævnte obligatoriske og frivillige udelukkelsesgrunde, herunder ubetalt, forfalden gæld til det offentlige.
Vedrørende udbudslovens § 134a 
Undertegnede virksomhed erklærer hermed på tro og love at: 
1) Virksomheden ikke er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt WTO’s Government Procurement Agreement eller øvrige handelsaftaler, der forpligter Danmark til at åbne markedet for offentlige kontrakter for tilbudsgivere etableret i det pågældende land.
Vedrørende udbudslovens § 135
En ordregiver skal udelukke en ansøger eller tilbudsgiver fra deltagelse i en udbudsprocedure, hvis ansøgeren eller tilbudsgiveren, eller en medarbejder med beslutningsmyndighed, ved endelig dom er dømt eller har vedtaget bødeforlæg for:
1. handlinger begået som led i en kriminel organisation som defineret i artikel 2 i Rådets rammeafgørelse 2008/841/RIA af 24. oktober 2008,
1. bestikkelse som defineret i artikel 3 i konventionen om bekæmpelse af bestikkelse, som involverer tjenestemænd ved De Europæiske Fællesskaber eller i Den Europæiske Unions medlemsstater, og artikel 2, stk. 1, i Rådets rammeafgørelse 2003/568/RIA af 22. juli 2003 om bekæmpelse af bestikkelse i den private sektor og bestikkelse som defineret i den nationale ret i ansøgerens eller tilbudsgiverens medlemsstat eller hjemland eller i det land, hvor ansøgeren eller tilbudsgiveren er etableret,
1. svig som omhandlet i artikel 1 i konventionen om beskyttelse af De Europæiske Fællesskabers finansielle interesser
1. terrorhandlinger eller strafbare handlinger med forbindelse til terroraktivitet som defineret i henholdsvis artikel 1, 3 og 4 i Rådets rammeafgørelse 2002/475/RIA af 13. juni 2002 om bekæmpelse af terrorisme som ændret ved Rådets rammeafgørelse 2008/919/RIA af 28. november 2008 om ændring af rammeafgørelse 2002/475/RIA om bekæmpelse af terrorisme
1. hvidvaskning af penge eller finansiering af terrorisme som defineret i artikel 1 i Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme eller
1. overtrædelse af straffelovens § 262 a eller, for så vidt angår en dom fra et andet land angående børnearbejde og andre former for menneskehandel, som defineret i artikel 2 i Europa-Parlamentets or Rådets direktiv 2011/36/EU af 5. april 2011 om forebyggelse og bekæmpelse af menneskehandel og beskyttelse af ofrene herfor, og om erstatning af Rådets rammeafgørelse 2002/629/RIA

Undertegnede virksomhed erklærer hermed på tro og love, at virksomheden ikke:
1) har ubetalt forfalden gæld til offentlige myndigheder vedrørende skatter, afgifter eller bidrag til sociale sikringsordninger i henhold til dansk lovgivning eller lovgivningen i det land, hvor virksomheden er etableret der overstiger 100.000 kr.
Vedrørende udbudslovens § 136
 Undertegnede virksomhed erklærer hermed på tro og love, at virksomheden ikke:
 1) er i en interessekonflikt, i forhold til dette udbud. 
2) har udøvet konkurrencefordrejning som følge af en forudgående inddragelse i forberedelsen af udbudsproceduren i forhold til dette udbud. 
3) i dette udbud har givet groft urigtige oplysninger, har tilbageholdt oplysninger eller ikke er i stand til at fremsende supplerende dokumenter vedrørende udelukkelsesgrunde, egnethedskrav eller udvælgelseskriterier.
 4) i forbindelse med udøvelsen af sit erhverv har begået alvorlige forsømmelser, der sår tvivl om virksomhedens integritet.

Vedrørende udbudslovens § 137

Undertegnede virksomhed erklærer hermed på tro og love, at virksomheden ikke:  
• er erklæret konkurs eller er under insolvens- eller likvidationsbehandling, dennes aktiver    administreres af en kurator eller af retten, denne er under tvangsakkord, dennes erhvervsvirksomhed er blevet indstillet eller denne befinder sig i en lignende situation i henhold til en tilsvarende procedure, der er fastsat i national lovgivning, hvor virksomheden er hjemhørende. 
Undertegnede virksomhed giver hermed samtykke til, at Ordregiver kan kontrollere ovennævnte oplysninger ved henvendelse til de nævnte relevante inkassomyndigheder, eksempelvis det kommunale inkassokontor og SKAT. 
Undertegnede virksomhed erklærer ved sin underskrift på tro og love ikke at have gæld til det offentlige i overensstemmelse med ovenstående, samt ikke at være omfattet af ovennævnte udelukkelsesgrunde.

Virksomhedens navn og adresse samt CVR. Nr.




Dato og underskrift

